**Ministru kabineta noteikumu projekta “Grozījumi Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi”” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 10. maija noteikumiem Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” (turpmāk – MK noteikumi Nr.293) atbalstu var saņemt mazie un vidējie komersanti, kā arī lielie komersanti.Atbalsts 1.2.1.4.pasākuma “Atbalsts jaunu produktu ieviešanai ražošanā” (turpmāk – 1.2.1.4.pasākums) ietvaros tiek sniegts saskaņā ar Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Regula Nr.651/2014).Šobrīd MK noteikumi Nr.293 paredz, ka publiskā līdzfinansējuma likme no projekta iesniegumā norādītajām kopējām attiecināmajām izmaksām ir 35% apmērā. Tas nozīmē, ka atbalsta publiskā līdzfinansējuma likme dažāda lieluma komersantu grupām (mazie, vidējie, lielie komersanti) ir noteikta vienādā apmērā un netiek diferencēta. Latvijas komersantu struktūrā lielākā daļa ir mikro, mazie un vidējie komersanti (MVK). Piemēram, saskaņā ar Centrālās statistikas pārvaldes datiem, 2015.gadā 99,9% no visiem ekonomiski aktīvajiem individuālajiem komersantiem un komercsabiedrībām bija MVK. No tiem mikro un mazie komersanti – 99%, bet vidējie komersanti – 0,9%. Mazie, kā arī vidējie komersanti bieži saskaras ar ierobežotiem finanšu resursiem ieguldījumu veikšanai ražošanas infrastruktūras modernizācijā, kā arī pētniecības un attīstības darbībās un publiskā līdzfinansējuma likmes paaugstināšana radītu tiešu ietekmi uz šo komersantu spēju piesaistīt pasākuma ietvaros pieejamo publisko līdzfinansējumu. 1.2.1.4.pasākuma pirmās projektu iesniegumu atlases kārtas ietvaros netika apgūts viss pasākumā pieejamais finansējums un, saskaņā ar publiski pieejamo informāciju, komersantu interese par pasākumu nebija pietiekami augsta. Publiskā līdzfinansējuma likmju paaugstināšana MVK palielinātu šo komersantu interesi par aktivitāti, tādējādi uzlabojot ES struktūrfondu apguvi esošajā plānošanas periodā.Ņemot vērā norādīto, noteikumu projektā plānots palielināt publiskā līdzfinansējuma likmi no projekta iesniegumā norādītajām kopējām attiecināmajām izmaksām, paredzot šādu atbalsta intensitāti: * sīkajiem (mikro) vai mazajiem komersantiem – 55 %;
* vidējiem komersantiem – 45 %;
* lielajiem komersantiem – 35 %. (noteikumu projekta 3.punkts).

Attiecīgi arī precizēts MK noteikumu Nr.293 73.punktā ietvertais regulējums attiecībā uz atbalsta apvienošanu (noteikumu projekta 5.punkts).Ar Komisijas Regulu (ES) 2017/1084 (2017.gada 14.jūnijs), ar ko Regulu (ES) Nr. 651/2014 groza attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos un ar ko Regulu (ES) Nr. 702/2014 groza attiecībā uz attiecināmo izmaksu aprēķinu, veikti grozījumi Komisijas Regulā (ES) Nr.651/2014. Lai MK noteikumi Nr.293 atbilstu Komisijas Regulas (ES) Nr.651/2014 prasībām, noteikumu projekts paredz šādus grozījumus MK noteikumos Nr.293:- ietvert atsauci uz Regulas Nr.651/2014 14.panta 16.punktu (noteikumu projekta 1.punkts);- precizēt atsauci uz Regulas Nr.651/2014 13.panta apakšpunktiem (noteikumu projekta 2.punkts);- precizēts regulējums, atbilstoši Regulas Nr.651/2014 14.panta 7.punktā veiktajiem grozījumiem, kas paredz, ka atbalstu, ko piešķir lieliem uzņēmumiem būtiskām pārmaiņām ražošanas procesā, attiecināmajām izmaksām jābūt lielākām nekā modernizējamo darbību saistīto aktīvu amortizācijai iepriekšējo triju fiskālo gadu laikā (noteikumu projekta 4.punkts);- precizēta atsauce uz Regulas Nr.651/2014 13.panta ,,b’’ apakšpunktu (noteikumu projekta 6.punkts). |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.1.4.pasākuma mērķa grupa ir mikro, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviestas prasības no Regulas Nr.651/2014. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas prasības no Regulas Nr.651/2014. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr.651/2014 14.panta 16.punkts* | *Noteikumu projekta 1.punkts.* | *Ieviests pilnībā.* | *Neparedz stingrākas prasības kā ES tiesību normas.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

24.08.2017 11.30

1340

Santa Kalnmale

Santa.Kalnmale@em.gov.lv, 67013022